Emre Mor (2018)
**Emre Mor** (sündinud 24. juulil 1997) on Türgi jalgpallur, kes mängib poolkaitsjana Türgi kõrgliigaklubis Fenerbahçe.

Lapsepõlv
---------

Emre Mor sündis ja kasvas üles Taanis Kopenhaageni äärelinnas Brønshøjs. Tema isa on türklane ja ema Türgi-Makedoonia päritolu. Mor räägib taani ja inglise keelt, kuid mitte türgi keelt.

Ta on Istanbuli jalgpalliklubi Galatasaray toetaja.

Klubikarjäär
------------

### Algusaastad

2013. aasta detsembris 16-aastaselt oli ta Saint-Étienne'iga proovitreeningul, kuid lepingut klubiga saada ei õnnestunud.

Mor mängis Lyngby U17 ja U19 meeskondades enne klubist vabastamist 2015. aasta jaanuaris. Lyngby sõnum oli, et neil ei ole võimalik teda oma klubis kasutada.

### FC Nordsjælland

31. jaanuaril 2015 kinnitati, et Mor on sõlminud lepingu FC Nordsjællandiga (FCN), ehkki teda olid jälginud ka teised Taani kõrgeima liiga ja välismaa klubid. Algne eesmärk oli, et Mor mängiks U19 meeskonna jaoks.

Mor tegi ametliku debüüdi FCNis 28. novembril 2015 mängus Taani kõrgliigaklubi Randers FC vastu, mis lõpuks kaotati 0:1. Mor alustas mängu pingilt, kuid asendas 84. minutil Gudmundur Thórarinssoni. Järgmist võistlusmängu Brøndby IF vastu alustas Mor juba algkoosseisus. Tänu heale esitusele sai Mor uue lepingu ja algkoosseisu saamise 2016. aasta jaanuarist.

### Borussia Dortmund

2015. aasta lõpus oli Mor seotud Borussia Dortmundiga. 7. juunil 2016 avaldas klubi, et Moriga sõlmiti viie aasta pikkune leping. Hooajal 2016/2017 tegi Mor kaasa vaid 12 Bundesliga mängus ja UEFA Meistrite Liiga mängus, tavaliselt paremääre või ründava keskvälja asendajana.

### Celta Vigo

29. augustil 2017 allkirjastas Mor lepingu Hispaania klubiga Celta Vigo.

Hooajal 2019–2020 mängis ta laenul Türgi kõrgliigaklubis Galatasaray. 2021. aasta augustis läks ta laenule Fatih Karagümrüki.

### Fenerbahçe

2022. aasta juulis sõlmis ta kolmeaastase lepingu Fenerbahçega.

Koondisekarjäär
---------------

Mor esindas Taanit U17, U18 ja U19 rahvusmeeskondades mängides. 2016. aastal vahetas ta oma Taani kodakondsuse Türgi vastu, mille saamiseks pidi tema isa vanglakambris paberitele ka oma allkirja andma. Mor kutsuti mängima Türgi U21 meeskonda ja ta tegi kaasa ka 2017. aasta UEFA Euroopa alla 21-aastaste meistrivõistluste kvalifikatsioonimängus Slovakkia vastu.

Mori debüütmäng Türgi rahvusmeeskonnas toimus 2016. aasta mais Montenegro vastu Antalyas. Ta tegi mängijana kaasa ka 2016. aasta Euroopa meistrivõistlustel, kus ta oli vanuselt turniiri kolmas noorim mängija. Ta pääses pingilt mängu, kui vahetas välja Cenk Tosuni Türgi esimeses meistrivõistluste mängus Horvaatia vastu. Ta oli samuti osa algkoosseisus meistrivõistluste viimases matšis Tšehhi jalgpallikoondise vastu, kus tegi Burak Yılmazile söödu, millest tuli mängu avavärav.

Viited
------

1. ↑  Borussia Dortmund sign Emre Mor as Turkish teenager snubs Liverpool. *Daily Mail.*
2. ↑  Borussia Dortmund sign Emre Mor for £5m... but who is the talented Turkish teenager?. *Daily Mail.*
3. ↑  Jesper Helmin (11. veebruar 2016). "Emre Mor vælger tyrkisk landshold". *bold.dk* (taani). Vaadatud 27.02.2017.
4. ↑  "Emre Mor: Der "türkische Messi" spricht gar kein Türkisch". *rp-online.de* (saksa). Vaadatud 28.08.2018.
5. 1 2  "Teen Emre Mor a great Euro 2016 hope and sign of Turkey's future tide turning | The National". Originaali arhiivikoopia seisuga 3.11.2016. Vaadatud 5.10.2016.
6. ↑  "St. Etienne tester ung Lyngby-duo". *bold.dk*. 12.12.2013.
7. ↑  "Lyngby ophæver kontrakten med Emre Mor". *Lyngby Boldklub*. Jaanuar 2015. Originaali arhiivikoopia seisuga 4. märts 2016. Vaadatud 15. veebruaril 2019.
8. ↑  "Stortalent bekræfter: Jeg skifter til FC Nordsjælland". *Tipsbladet*. 31.01.2015.
9. ↑  "Renders VS. Nordsjælland 1 - 0". *Soccerway*. 28.11.2015.
10. ↑  "Nordsjælland vs. Brøndby 0 - 2". *Soccerway*. 6.12.2015.
11. ↑  "FC Nordsjælland forlænger med Emre Mor". *bold.dk*. 7.12.2015.
12. ↑  "Manchester United and Liverpool eye transfer swoop for Danish starlet Emre Mor". *Daily Mail*. 4.11.2015.
13. ↑  "Borussia Dortmund: Emre Mor becomes fourth summer signing". *BBC News*. 7.06.2016.
14. ↑  "Borussia Dortmund sign Emre Mor". *Borussia Dortmund*. 7.06.2016.
15. ↑  Stephen Uersfield (29.08.2017). "Celta Vigo sign Emre Mor from Borussia Dortmund". *ESPN*. Vaadatud 29.08.2017.
16. ↑   (vaadatud 11.7.2022)
17. ↑  Türgi jalgpalliliit
18. ↑  "UEFA EURO 2016". *UEFA*. Vaadatud 12.06.2016.
19. ↑  James Benson (7.06.2016). "Liverpool boss Jurgen Klopp battles Dortmund for wonderkid set to appear at Euro 2016". *Express*. Vaadatud 7.06.2016.

| * v
* r
Türgi koondis  –  UEFA Euro 2016 |
| --- |
| 

* 1 V. Babacan
* 2 Semih
* 3 H. Balta
* 4 Ahmet
* 5 Nuri
* 6 H. Çalhanoğlu
* 7 Gökhan
* 8 Selçuk
* 9 Cenk
* 10 Arda (c)
* 11 Olcay
* 12 Onur
* 13 İsmail
* 14 Oğuzhan
* 15 M. Topal
* 16 Ozan
* 17 Burak
* 18 Caner
* 19 Yunus
* 20 V. Şen
* 21 E. Mor
* 22 Şener
* 23 Harun
* Treener: Terim

 | Türgi |